Na pregled s pomočjo ultrazvoka se je nujno potrebno vnaprej naročiti. Prav tako se je potrebno držati pravil oziroma navodil, ki so dana za uz pregled določenega dela telesa. Mogoče gre za to, da ste tešči ali kaj podobnega.
Naročanje na pregled z ultrazvokom pri večini ponudnikov ponavadi poteka preko telefona, elektronske pošte, kakšnega spletnega portala ali pa celo pošte. To je odvisno od ponudnika samega. Podrobnejše informacije o naročanju, kot so telefonska številka, e-mail naslov in podobno, pa imajo povečini ponudniki objavljene na njihovih spletnih straneh.
Poznamo ultrazvok samoplačniško in ultrazvok na napotnico. Pri samoplačniškem ultrazvoku gre za to, da pregled plačate sami, pri ultrazvoku na napotnico pa vam napotnico za pregled lahko izda osebni zdravnik ali strokovnjak, ki ga je vaš osebni zdravnik za to pooblastil. Pri napotnici je opredeljena tudi nujnost pregleda. Lahko gre za redno, hitro ali zelo hitro, ki je najbolj nujna. Nekati sprejemajo samo samoplačniške paciente, nekateri samo paciente, ki imajo napotnico, nekateri pa sprejemajo oboje.